kardosdrur/scandi-wiki huggingface dataset:
Christoph Haberland

Christoph Haberland (1. januar 1750 i Riga i Guvernement Livland – 7. marts 1803 sammesteds) var en af de mest lysende arkitekter med virke i Riga. Haberland var en repræsentant for den borgerlige klassicisme.

Den tyskbaltiske Haberland havde studeret i Berlin og Dresden. Med projekteringen af tilbygningen til biblioteksfløjen i det daværende domkloster vandt han autoritet blandt fagfolk og opmuntring blandt byggeherrerne. Kolonnesalen i det nuværende Museum for Rigas Historie og Søfart, der stod færdig i 1778, betragtes som værende hans mesterværk. Haberland var Rigas stadsarkitekt fra 1789 til 1797. Haberlands arkitektoniske kendemærker er den harmoniske sammenkædning af klassicismen og elementer fra barokken.

Litteratur 
 Крастиньш Я. А. Стиль модерн в архитектуре Риги. Москва, Стройиздат, 1988. (Упоминание о Хаберланде в обзорной статье).
 Gerich, Ottokar. 1927. Christoph Haberland und seine Bauten. Thesis (doctoral)--Technische Universität Hannover, 1927.

Eksterne henvisninger 

 Artikel hos Neue Deutsche Biographie 
 Artikel hos Ostdeutscher Biographie 
 Mindesmærker og mindetavler i Riga  

Personer fra Riga
Tyskbaltere
Arkitekter fra Rusland
Anna Fabricius

Anna Fabricius Hansen (født 17. april 1980) er en dansk skuespiller.

Hansen er uddannet fra Statens Teaterskole i 2005.

Filmografi 
 Istedgade (2006)
 Preludium (2008)
 Profetia (2009)
 Noget i luften (2011)

Eksterne henvisninger 
 

Skuespillere fra Danmark
Anette Karlsen

Anette Karlsen (født 24. april 1947) er en dansk skuespiller.

Karlsen blev uddannet fra Skuespillerskolen ved Odense Teater i 1971 og var på studieophold hos lanchon i Lyon, Marcel Marceau og Lecoq i Paris. Hun har været engageret på Aalborg Teater, ligesom hun har medvirket i flere tv-serier. I 1980'erne var hun desuden medvirkende i flere revyer i provinsen.

Filmografi 
 Mig og Mafiaen (1973)
 Fætrene på Torndal (1973)
 Pigen og drømmeslottet (1974)
 Brand-Børge rykker ud (1976)
 Profetia (2009)

Tv-serier 
 Nævningene (1980)
 Krigsdøtre (1981)
 Rejseholdet (1983-1985)

Eksterne henvisninger 
 

Skuespillere fra Danmark
Julius Møller (højesteretsdommer)

Lars Martin Julius Møller (8. oktober 1868 i København – 1. december 1952 på Frederiksberg) var en dansk jurist og højesteretsdommer, far til Niels Møller. 

Han var søn af snedkermester Lars Martin Møller og hustru Sophie Dorothea f. Scheffmann. Møller blev student fra Borgerdydskolen på Christianshavn i 1886 og cand.jur. fra Københavns Universitet i 1892. Han kom derefter til Overformynderiet og senere Justitsministeriet som assistent. I 1906 blev han fuldmægtig i ministeriet, men blev allerede samme år assessor ved Kriminalretten. Møller var 1912-15 næstformand i Sø- og Handelsretten. I 1915 kom han til Den kongelige Landsoverret samt Hof- og Stadsret i København og i 1919 til Østre Landsret som dommer. Fra 1923 til 1938 var han dommer ved Højesteret. Julius Møller er kendt for citatet, der beskriver en højesteretsdommer som: "en god og fornuftig mand eller kvinde, som også kan noget jura."

1930-1944 var han formand for de juridiske censorer ved Københavns Universitet. Fra 1933 til 1947 var han direktør for Den Suhrske Stiftelse. Møller var ikke dekoreret og må altså have afslået at modtage Dannebrogordenen.

Julius Møller blev gift 10. juli 1917 i Fjerritslev med mag.art. Else Marie Bloch (10. oktober 1889 i Odense – ?), datter af kommandør Christian Bloch og hustru Marie f. Østerby.

Kilder og eksterne henvisninger 
Danske Jurister 1736-1936.
 Kraks Blå Bog 1949

Højesteretsdommere fra Danmark
Dommere fra Danmark
Embedsmænd fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Landsdommere fra Danmark
Personer fra København
Medlemmer af Sø- og Handelsretten
Studenter fra Københavns Åbne Gymnasium
Akvaponi

Akvaponi (engelsk aquaponics tit set brugt på dansk) er et vedvarende madproduktionssystem, som kombinerer en traditionel akvakultur (opdrætte vanddyr såsom fisk (f.eks. tilapia), krebsdyr eller ferskvandsrejer i vandbeholdere) med hydrokultur (kultiverende planter i vand) i et symbiotisk miljø. I akvakultur akkumuleres affald i vandet, som øger giftigheden for fisk. Dette vand ledes til et hydrokultursystem hvor biprodukterne fra akvakulturen filteres ud af planterne som vital plantenæring, efter hvilket det rengjorte vand recirkuleres tilbage til dyrene. Termen aquaponics er et portmanteau af termerne aquaculture og hydroponic.

Akvaponi-systemer varierer i størrelse fra småt indendørs- eller udendørs-enheder til store kommercielle enheder, som anvender samme teknologi. Systemet anvender typisk ferskvand, men saltvandssystemer er mulige afhængig af typen af vanddyr og hvilke planter. Akvaponi-videnskab antages stadig at være i sin vorden.

Funktion 
Akvaponi består af to hovedsystemer: 1. akvakultur-systemdelen til at opdrætte vanddyr og 2. hydrokultur-systemdelen til at dyrke planter i.
 
Akvatisk affald kommer fra uspist foder eller fra opdrættede dyr som f.eks. fisk – og det akkumuleres i vandet, grundet det lukkede systems recirkulation. Det affaldsrige vand bliver giftigt overfor vanddyrene i høje koncentrationer, men dette affald er essentiel næring for plantevækst.

Se også 
 Akvakultur (vandlevende organismer)
 Hydrokultur (botanik)
 Microponics
 Permakultur
 Symbiose

Kilder/referencer

Eksterne henvisninger 

 Facebook-side på dansk drevet af foreningen Akvaponisk Selskab
 Aquaponics Group on the University of Hawaii's AquacultureHub
 Aquaponics Forum
 Aquaponics NU er en non-profit organisation med speciale og løsninger inden for aquaponics og urbant landbrug 
 Youtube: Murray Hallams Practical Aquaponics (fra down-under)
 Her kombineres aquaponics med et drivhus: ecofilms.com.au: Geodesic aquaponic greenhouse, Eco Films Australia

Akvakulturbrug
Hydrokultur
Diakonissenkrankenhaus

Diakonissenkrankenhaus eller Diakonissesygehuset (forkortet Diako) er et sygehus beliggende i det vestlige Flensborg. Sygehuset blev oprettet i 1874, efter at et allerede eksisterende hospital blev overtaget. Institutionen består i dag af mange forskellige afdelinger, institutter og klinikker i det nordlige Slesvig-Holsten. Klinikker findes blandt andet i Flensborg, Kappel og Nordfrisland. Diakonissesygehuset modtager årligt cirka 41.000 patienter til indlæggelse. Sygehuset samarbejder med universitet i Kiel med hensyn til lægeuddannelse og forskning. Der er ansat ca. 2750 medarbejdere. Målt på det samlede antal sengepladser er sygehuset en af de største hospitalsenheder i Slesvig-Holsten.

Ekstern hevisning
 Officiel hjemmeside 

Hospitaler i Tyskland
Bygninger, konstruktioner og anlæg i Flensborg
Kolyma

Kolyma er en region i det nordøstligste Sibirien i Den Russiske Føderation. Regionen ligger mellem Ishavet i nord og Okhotske Hav i syd. Regionens navn kommer fra floden af det samme navn samt bjergkæden af samme navn som skærer gennem den. Bjergkæden er så fjernt beliggende, at dele af den først udforskedes så sent som i 1926. Klimaet i Kolyma anses, bortset fra Antarktis, for at være det strengeste på jorden. Under Josef Stalins tid ved magten blev regionen den mest berygtede af Gulags provinser. Ifølge efterforskninger udført af Robert Conquest antages det, at mere end tre millioner mennesker er omkommet enten under transport til eller i nogle af Kolymas talrige guldmine-, skovfældnings-, vejarbejde- eller øvrige arbejdslejre i perioden fra 1932 til 1954. Kolymas skrækindjagende rygte fik forfatteren Alexander Solsjenitsyn at omdøbe området til Gulags "kulde- og grumhedspol". 

Ruslands geografi
Gulag

de:Kolyma#Goldgewinnung in Straflagern
David Strassman

David Strassman (født 6. september 1957 i Los Angeles, Californien) er en amerikansk standup-komiker og bugtaler.

Eksterne henvisninger 
 

Komikere fra USA
Grøngødning

Grøngødning kan bruges som jordforbedring, da det tilfører organisk materiale, løsner eller fæstner jordstrukturen, mindsker udvaskning af næringsstoffer og forhindrer ukrudt i at overtage jordstykket i de perioder hvor det ikke dyrkes.

Grøngødningplanter 
 Blodkløver
 Boghvede
 Gul sennep
 Honningurt
 Hør
 Rajgræs
 Vintervikke

Fodnoter 

Gødning
Gibralfaro

Gibralfaro er resterne af en gammel borg på et 131 meter høj bakke i byen Málaga i det sydøstlige Spanien. Den går tilbage til fønikernes grundlæggelse af byen. Sultan Jusuf 1. af Granada opførte i begyndelsen af det 14. århundrede en borg på dette sted, indenfor den fønikiske befæstning. Navnet er afledt af det fønikiske ord for lys, Jbel-Faro, hvilket betyder klippe af lys. Borgen ligger med overblik over byen Málaga og Middelhavet.

I 2005 blev en tæt skov af fyrre- og eukalyptustræer plantet på bakken. I dets udkant ligger de historiske seminariebygninger, Alcazabaen og Puerta Oscura-haven.

Gibralfaro vises i heraldisk form i både byen og provinsen Málagas våben og flag.

Slotte i Spanien
Málaga
Ulvehunden

Ulvehunden (original titel White Fang) er en roman af den amerikanske forfatter Jack London fra 1906. Handlingen foregår i Yukon i Canada under Guldfeberen i Klondike og følger en vild ulvehunds forandring til tamt dyr. En stor del af romanen er fortalt set fra ulvehundens synsvinkel. Romanen er en slags omvendt spejlbillede af Jack Londons bedst kendte roman Når naturen kalder.

Litteratur i 1906
Romaner fra USA
Ulve
InnTrance

InnTrance er et metal-band fra Spanien, stiftet i 2006, af Kiko Hagall (tidligere i Beethoven R.) og Dani Fernández (tidligere i Dark Moor).

Medlemmer 
 Kiko Hagall – Vokal
 Miguel Barez – Guitar
 Art Rodríguez – Guitar
 Sergio Fraile  – Bas
 Roberto Cappa – Trommer

Tidligere medlemmer 
 Raúl Díaz – Bas
 Dani Fernández – Bas
 Pepe Cobas – Trommer
 Javier Sane – Bas
 Nacho Arriaga – Trommer

Diskografi 
 Religion  EP (2007)
 The basis of Trancetherapy  LP (2009)
 Impío LP (2011)

Eksterne henvisninger 
 Official Website 

Metalgrupper fra Spanien
Groove metal-grupper
Musikgrupper fra 2006
The One (sang af Kylie Minogue)

"The One" er en sang af den australske sangerinde Kylie Minogue fra hendes tiende studiealbum X (2007). Sangen blev udgivet som albummets femte og sidste single. "The One" blev skrevet af Minogue, Richard Stannard, James Wiltshire, Russell Small, John Andersson, Johan Emmoth og Emma Holmgren.

Udgivelse 
"The One" blev udgivet som digital download den 28. juli 2008 i Storbritannien og fik generelt positive anmeldelser fra kritikere. Sangen blev et mindre hit på verdensplan, fordi den kun var udgivet som en digital single. Singlen nåede ikke ARIA Charts, men nåede nummer ti på den australske dance-hitliste. Sangen blev udgivet den 22. september 2008 i New Zealand men nåede ikke RIANZ Charts.

Singlen var ikke meget vellykket på verdensplan, og nåede nummer 26 i Ungarn og nummer 38 i Tjekkiet. I Belgien nåede singlen nummer 7 i Flandern og nummer 15 i Vallonien. Sangen var en succes i andre lande og nåede nummer seks i Slovakiet og nummer ti i Bulgarien.

Formater og sporliste 
Britiske Promo CD single
"The One" – 4:05
"The One" (Freemasons Edit) – 3:41

Britiske iTunes single
"The One" – 4:05
"The One" (Freemasons Vocal Club Mix) – 9:14

Australske iTunes EP
"The One" – 4:05
"The One" (Freemasons Vocal Club Mix Edit) – 3:42
"The One" (Freemasons Vocal Club Mix) – 9:14

Europæiske iTunes single 
"The One" (Edit) – 3:36

Hitlister

Udgivelse historie

Referencer

Eksterne henvisninger 
 The One (sang af Kylie Minogue) på Allmusic
 Officiel tekst 

Kylie Minogue-sange
Singler fra 2008
Forretningsplan

En forretningsplan er en plan for opstarten af en ny eller allerede opstartet virksomhed.

I en forretningsplan beskrives produktet, målgruppen, hvor mange penge der skal bruges til opstart, hvor pengene skal komme fra, og hvordan fremtiden forventes at se ud.

En forretningsplan skal primært ses som en checkliste før man starter op, så man får tænkt på det hele. Men kan også blive brugt til et allerede opstartet virksomhed, til f.eks. omstrukturering eller optagelse af nye forretningsområder.

Eksterne links 
 Gennemgang af forretningsplan  på startvaekst.dk

Virksomhedsledelse
Bombay Stock Exchange

Bombay Stock Exchange (BSE) (Marahti: मुंबई शेअर बाजार) (Bombay Śhare Bāzaār) (tidligere Stock Exchange, Bombay) er en børs lokaliseret i Dalal Street, Mumbai. Markedsværdien af de noterede selskaber på BSE udgjorde 1000 mia. USD pr. december 2011. BSE har det største antal børsnoterede virksomheder i verden.     

Pr. december 2011 var der over 5.112 noterede indiske selskaber og over 8.196 forskellige værdipapirer. Bombay Stock Exchange har en betydelig handelsvolume. BSE SENSEX, også kaldet "BSE 30", er et ofte benyttet aktieindeks. Tiltrods for at der findes flere andre indiske børser så står BSE og National Stock Exchange of India for hovedparten af værdipapirhandlen i Indien.  Begge har tæt på ens markedsværdier.

Historie 

Bombay Stock Exchange er asiens ældste børs. Historien går tilbage til 1850'erne, hvor fire Gujarati og en Parsi aktiehandelere handlede under banantræerne foran Mumbais rådhus. Lokaliterne for disse møder skiftede mange gange, mens antallet af aktiehandlere konstant steg. Til sidst flyttede gruppen til Dalal Street i 1874 og i 1875 blev det en officiel organisation kendt som 'Native Share & Stock Brokers Association'. I 1956 blev BSE den første børs der blev anerkendt af Indiens regering under Securities Contracts Regulation Act. 
Bombay Stock Exchange udviklede BSE SENSEX i 1986, hvilket gav BSE et måleredskab til at vurdere sin præstation. I år 2000 benyttede BSE indekset til at åbne et derivat-marked. I 1995 skiftede Bombay Stock Exchange til et elektronisk handelssystem 1995. Denne elektroniske handelsplatform kom til at hedde BSE On-line trading (BOLT).

Referencer

Eksterne henvisninger 

 Officielle hjemmeside
 Bombay Stock Exchange 

Virksomheder fra Indien
Mumbai
Børser
Etableret i 1875
Det juridiske fakultet (Universitetet i Oslo)

Det juridiske fakultet er et fakultet ved Universitetet i Oslo (før 1939 Det Kongelige Frederiks Universitet). Det er beliggende i Oslos indre by. Fakultetet blev grundlagt i 1811, som et af de fire oprindelige fakulteter. Det juridiske studium var baseret på jurastudiet ved Det Juridiske Fakultet ved Københavns Universitet.

Bygninger 
Fakultetets ældste bygninger er
 Domus Bibliotheca
 Domus Media
 Domus Academica

Eksterne henvisninger 
 Officiel hjemmeside 

Oslo Universitet
Erik Valkendorf (død 1605)

Erik Valkendorf (omtrent 1523-21. november 1605) var en dansk adelsmand, søn af Henning Valkendorf.

Valkendorf, nævnes i årene 1549 og 1559 som Hofsinde, var senest fra 1553 Kong Christian III’s «Kammertjener» og var som sådan nærværende ved Kongens dødsleje på Koldinghus. I 1552 fik han et brev på Heinekirke Len, men synes ikke at have overtaget det. Derimod fik han i 1553 Hardanger og Halsnø Kloster og i 1555 Højstrup i pant af Kronen, og disse panter beholdte han uindløst sin Livstid. Andre forleninger fik han ikke, og han synes heller ikke at have været nogen betydelig mand, selvom hans navn jævnlig forekommer, særligt ved hofbegivenheder og desliges. Han var i 1589 blandt de adelsmænd, som han i lensmandens fraværelse i slotslov på Kronborg. Han skrives både til sin fædrene Gaard Glorup og til Søbogaard, og i
1580 erhvervede han Lundsgaard ved mageskifte med Kronen, men 
særlig var han knyttet til Højstrup, hvor han bestandig boede. Her døde hans Hustru Berete Andersdatter Lindenov i 1. Barselseng 18. Jan. 1568, og her knyttede han forbindelse med en ufri kvinde, der fødte ham mindst 3 sønner, af hvilke den ene døde ung; for de to andre sørgede faderen godt, ligesom
han også fuldt vedkjendte sig dem som sine børn.

Kilder 

 

Adel fra Danmark
Hofembedsmænd fra Danmark
Lensmænd fra Danmark
Godsejere fra Danmark
Danskere i 1500-tallet
Erik 02
Erik Valkendorf

Erik Valkendorf henviser til blandt andre:

 Erik Valkendorf (ærkebiskop) (død 1522) – norsk ærkebiskop
 Erik Valkendorf (død 1605) – dansk adelsmand
Adam Gottlob Müller

Adam Gottlob Müller (6. august 1769 i København – 1. februar 1833 sammesteds) var en dansk højesteretsassessor, bror til Peter Erasmus Müller.

Han var en søn af konferensråd Frederik Adam Müller, blev privat dimitteret til Universitetet 1785, ansattes samme år som volontær i Danske Kancelli, studerede i de følgende år under Jacob Edvard Colbiørnsens vejledning, tog 1787 juridisk embedseksamen, foretog 1788-90 en studierejse i udlandet, blev sidstnævnte år forinden sin hjemkomst surnumerær assessor i Den kongelige Landsoverret samt Hof- og Stadsret, udnævntes 1796 til assessor i Københavns Politiret, fik 1799 samtidig med Colbiørnsens udnævnelse til justitiarius i Højesteret tilladelse til at aflægge prøve som assessor i Højesteret og beskikkedes det følgende år til assessor i den nævnte ret, en stilling, som han med al ære beklædte til sin død, 1. februar 1833 i København. 1788 blev han titulær kancellisekretær, 1810 etatsråd, 1821 konferensråd og 1828 Kommandør af Dannebrogordenen.

Han ægtede 10. maj 1800 Karen Elisabeth Steenbeck (5. juli 1778 i København – 24. april 1857), en datter af koffardikaptajn Jørgen Samuelsen Steenbeck og Cathrine Haagensdatter.

Kilder 
 Georg Kringelbach, "Adam Gottlob Müller", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Højesteretsdommere fra Danmark
Landsdommere fra Danmark
Dommere fra Danmark
Kommandører af 1. grad af Dannebrog
Danskere i 1700-tallet
Danskere i 1800-tallet
Personer i Dansk Biografisk Leksikon
Adam Gottlob
Konferensråder fra Danmark
Conrad Müller

Peter Conrad Müller (23. maj 1830 i Horsens – 16. december 1904 på Frederiksberg) var en dansk højesteretsassessor.

Han var søn af stabslæge Johan Conrad Müller, blev student fra Metropolitanskolen 1846, juridisk kandidat 1852 og samme år assistent i Indenrigsministeriet, hvor han 1856 avancerede til kancellist, 1857 til fuldmægtig og fra 1860 arbejdede som sekretær hos Indenrigsministeren. 1861 udnævntes han til byfoged og borgmester i Holbæk, 1870 til assessor i Den kongelige Landsoverret samt Hof- og Stadsret, 1879 tillige til næstformand i Sø- og Handelsretten og 1880 til højesteretsassessor. Müller blev 13. februar 1880 Ridder af Dannebrogordenen, 3. april 1886 Dannebrogsmand, 26. maj 1892 Kommandør af 2. grad og 22. september 1900 Kommandør af 1. grad.

Müller udgav Realregister til Domssamlingerne for civile Sager for 1840–47 (1877) og for 1872-76 (1878) og skrev afhandlinger om hjemsendelse i Ugeskrift for Retsvæsen 1867 og 1868. Han fungerede som formand for Frederiksberg Fattigkommission, var censor ved de juridiske eksaminer, medlem af Den danske Landmandsbanks bankråd 1877-83 og formand for Kjøbenhavns Understøttelsesforening og var direktør i Kjøbenhavns Kreditforening 1882-98. Han var desuden 1883-91 repræsentant i Det københavnske Brandassurancekompagni for Varer og Effekter og 1891-95 i Det kgl. octr. alm. Brandassurancekompagni for Varer og Effekter.

1860 ægtede han Ane Johanne Kirstine Grüner, datter af sognepræst Frederik Vilhelm Grüner og Ingeborg f. Skriver.

Kilder 
 Julius Lassen, "Conrad Müller", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Jurister 1736-1936.

Personer i Dansk Biografisk Leksikon
Højesteretsdommere fra Danmark
Danskere i 1800-tallet
Kommandører af 1. grad af Dannebrog
Personer fra Horsens
Kreditforeningsdirektører fra Danmark
Faglitterære forfattere fra Danmark
Ikke-folkevalgte borgmestre fra Danmark (før 1919)
Medlemmer af Sø- og Handelsretten
Dansksprogede forfattere fra Danmark
Byfogeder fra Danmark
Studenter fra Metropolitanskolen
Mads Matthiesen

Mads Matthiesen (født 1976) er en prisvindende dansk filminstruktør der især er kendt for sit samarbejde med bodybuilderen Kim Kold.

Matthiesen er vokset op i Hellerup og Bagsværd, har gået på Aurehøj gymnasium og blev student i 1996.
Han har spillet musik i et nu opløst rockpunk band.

Matthiesen lavede sin første amatørfilm i 1998 og gik på Den Europæiske Filmhøjskole i Ebeltoft i årene 1998-1999.
Han arbejdede som produktionsassistent på Nordisk Film.
Efter to mislykkede forsøg på at komme på instruktørlinjen på Den Danske Filmskole begyndte han at studerere litteraturvidenskab.
Sideløbende med dette studiet begyndte han på uddannelse ved den alternative filmskole, Super16.

Som midtvejsfilm på filmskolen filmede han kortfilm, Dennis, om en genert bodybuilder spillet af Kim Kold.
Kortfilmen vandt Grand Prix i Melbourne.
Figuren udnyttede Matthiesen i sin spillefilmsdebut 10 timer til Paradis fra 2012.
For filmen vandt han prisen for bedste instruktion af en ikke-amerikansk film ved filmfestivalen Sundance i 2012,
og senere på året blev han nomineret til prisen European Discovery.

Filmografi 
 Mum, kortfilm fra 2006
 Dennis, kortfilm fra 2007
 Cathrine, kortfilm fra 2009
 10 timer til Paradis, spillefilm fra 2012

Referencer

Eksterne henvisninger 
 Mads Matthiesens hjemmeside 
 Dennis, YouTube-udgave af kortfilmen.
 

Filminstruktører fra Danmark
Vale (virksomhed)

Vale S.A. er et brasiliansk mineselskab, der også er aktiv inden for logistik og elektricitetsforsyning. Virksomheden blev etableret i 1942 under navnet Companhia Vale do Rio Doce (CVRD), som skete via en sammenlægning af jernmalmselskabet Itabira og jernbanevirksomheden Vitoria-Minas. Virksomheden var tidligere statsejet, men blev privatiseret i 1997. Med sine 26.000 ansatte er Vale det største mineselskab i Sydamerika. Hovedkontoret ligger i Rio de Janeiro. Gennem opkøb af det canadiske mineselskab INCO i 2006 blev virksomheden en global aktør. Dette førte også til, at man ændrede navnet fra CVRD til Vale i 2007.

Virksomheden udvinder jernmalm, stål, bauxit, aluminium, mangan, kobber og nikkel. Vale driver desuden virksomhed inden for logistik og opererer jernbanetrafik på en strækning af omtrent 9.000 kilometer. Virksomheden står for omtrent 4½ procent af det totale energiforbrug i Brasilien.

Eksterne henvisninger 
 Officiel hjemmeside  

Virksomheder fra Brasilien
Etableret i 1942
Mineselskaber
Otto Müller

Otto Müller er navnet på flere personer:

 Otto Müller (politiker) (1807-1882) – dansk højesteretsdommer og politiker (Otto Frederik Müller)
 Otto Mueller (1874-1930) tysk maler og litograf
 Otto Müller (departementschef) (1914-2000) – dansk departementschef

Se også 
 Otto Friedrich Müller (1730-1784) – dansk naturforsker
 Otto Johann Müller (1692-1762) – dansk officer og arkitekt
Stadtbibliothek Flensburg

Stadtbibliothek Flensburg er det tyske bibliotek i Flensborg, beliggende i Flensburg Galerie, et butikscenter i midtbyen. Biblioteket omfatter både et voksen- og et børnebibliotek. En bogbus betjener derudover en række børneinstitutioner i hele kommunen. Bibliotekets samlede materialebestand er på cirka 119.880 enheder. Der er flere stationære internet-arbejdspladser på biblioteket. Desuden er der trådløst netværk (hotspot), som bærbare computer kan kobles til.

Stadtbibliothek Flensburg er medlem i den tyske biblioteksforening, derudover samarbejder biblioteket sammen med det danske bibliotek i Nørregade med bibliotekerne i både Syd- og Nordslesvig i dansk-tysk biblioteksforum.

Ekstern henvisning
 Bibliotekets hjemmeside

Uddannelse i Flensborg
Biblioteker i Tyskland
Sundheimer

Sundheimer er en hønserace, der stammer fra Tyskland.
Hanen vejer 3-3,5 kg og hønen vejer 2-2,5 kg. De lægger årligt 220 brunlige evt. plettede æg à 55-61 gram. Racen findes også i dværgform.

Farvevariationer 
 Hvidsort Columbia

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Tysk forening for Sundheimerhøns  (på tysk)

Hønseracer
Skjoldenæs Len

Skjoldenæs Len var et len på Sjælland knyttet til Skjoldenæs, det senere Skjoldenæsholm. Det blev oprettet i 1429, da Skjoldenæs kom under kronen, da Jørgen Rud mageskiftede Skjoldenæs til Kong Erik af Pommern mod Vedbygaard. Herefter blev Skjoldenæs et kongeligt len, der i 1522 omfattede Ringsted Herred og Ramsø Herred.

I 1567 blev Skjoldenæs Len nedlagt som selvstændigt len ved Peder Oxes lensreform og lagt under Roskildegaard Len. I 1617 blev Skjoldenæs lagt under Ringsted Klosters len.

Lensmænd 
 ...1430... Jens Madsen Ulfeldt
 (1434-1436) Peder Jensen 'Enhjørning'

Henvisninger

Len i Danmark
Etableret i 1429
Ophørt i 1567